Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Arstiabi- ja julgeolekutiimid harjutasid Ben Gurioni lennujaamas
ebola-patsiendi saabumist Iisraeli.
ISIL-iga ühinenud Iisraeli kodanik
hukkus lahingus Süüria piiri lähedal Kobanis.
Egiptuse julgeolekuametnike sõnul hukkus kolm Egiptuse sõjaväelast
Gaza piiril salakaubatunneli varingus.
Arstiabi- ja julgeolekutiimid harjutasid Ben Gurioni lennujaamas
ebola-patsiendi saabumist Iisraeli.
Õppuse käigus isoleeriti Türgist saabunud patsient
ja toimetati kliinikusse,
kus teda ootas erirõivais ja maskides medpersonal.
Lisaks Ben Gurioni õppusele,
toimuvad sarnased õppused ka Shebas, Rambamis
ja teistes Iisraeli haiglates.
Uute juhiste kohaselt peavad 15 Lääne-Aafrika riigist,
sh Libeeriast, Sierra Leonest ja Guineast saabuvad reisijad
vastama ebola sümptomeid puudutavale küsimustikule.
Samuti peavad nad deklareerima oma tervisliku seisundi.
Kõrge Iisraeli delegatsioon saabus eile Genfi,
et valmistuda küsitluseks ÜRO Inimõiguste Komisjoni ees
seoses suvise Gaza konfliktiga.
Kodaniku- ja poliitiliste õiguste
rahvusvahelise pakti eest vastutav komisjon küsitleb tiimi
operatsiooni Protective Edge juhtimise
ja teiste inimõigusküsimuste suhtes.
Iga paari aasta tagant peavad paktiga liitunud riigid
esitlema oma poliitikat
ja vastama inimõigusrikkumistele oma territooriumil.
Iisraeli kord on täna õhtul.
Oodatava väljakutse valguses saatis Iisrael eriti suure esinduse,
kus on esmakordselt ka justiitsministeeriumi tippjuhte,
eesotsas ministeeriumi kantsleri Emmy Palmoriga.
Iisraeli delegatsioon jääb oma positsiooni juurde,
et Gaza sõjas osalesid regulaarselt sügavuti vaatlustega
Iisraeli õiguseksperdid, kes kontrollisid,
et operatsioon vastaks rahvusvahelisele õigusele.
Delegatsioon rõhutab, et Iisrael jääb enesevaatluse juurde.
Vanemate väitel ISIL-iga ühinenud Iisraeli kodanik
hukkus võitluses Süüria piiri lähedal Kobanis,
kus on toimunud ägedad lahingud
al-Qaedaga seotud rühmituse ja kurdi võitlejate vahel.
Jordaanias meditsiiniõpingud lõpetanud iisraellane Al-Kayan
oli praktikal Barzilai haiglas Ashkelonis, enne kui sõitis Türki,
kus ta ilmselt Süüria piiri ületas ja ISIL-iga ühines.
Ta pole esimene Iisraeli araablane,
keda kahtlustatakse ISIL-iga ühinemises.
Viimasel kahel aastal
on Türgi kaudu Süüriasse läinud ca 30 Iisraeli araablast,
et ühineda erinevate al-Qaeda sidemetega rühmitustega
võitluses Süüria presidendi Assadi vastu.
Iisraeli kaitseaparaadi teatel on üle poole neist 30st
ühinenud ISIL-iga.
18 Iisraeli naasnut on vahistatud, üle kuulatud ja kohtusse antud.
Iisraeli araablaste sektori juhtide väitel
on aga Süüria islamirühmitustega ühinenute karistused liiga kerged
ega hoia teisi nendega ühinemast.
Süüria piirilinna Kobani lähedal toimusid ägedaimad lahingud,
kui ISIL ründas kurdi võitlejaid mürskude ja autopommidega.
Suurt osa Süüriast ja Iraagist kontrolliv ISIL
tulistas linna pihta kümneid mürske, mõned neist plahvatasid Türgis.
Kuu aega kestnud võitlus Kobani pärast tekitab muret,
et linn langeb peagi ISIL-i kätte.
USA juhitud õhurünnakud Süüria piirilinnale pole vilja kandnud.
Kaitsekspertide väitel näeb ISIL
Türgi piirilt mõni kilomeetrit eemal asuvat Kobanit olulise kantsina,
kuna NATO liiget Türgit peetakse väravaks Läände.
Türgi, mille väed on Kobani lähedal piiril valmis,
ei soovi sekkuda.
Türgis asub ca 1,5 miljonit Süüria põgenikku,
sh ca 200 000 Süüria kurdi Kobani linnast.
USA välisminister Kerry kohtus Hiina tippdiplomaadi
riigisekretär Yang Jirchiga, et tugevdada kahepoolseid suhteid
ja teha koostööd võtmeküsimustes, nagu Iraani kõnelustel P5+1ga,
kus nii USA kui Hiina osalevad, ja ka kasvava ISIL-i ohu suhtes.
USA ja Hiina teevad koostööd mitmetes valdkondades,
kuigi meil on eriarvamusi, mida me vaos hoiame.
Hetkel tegeleme ebola, Afganistani, Korea Demokraatliku Vabariigi,
Põhja-Korea tuumasituatsiooni, eriti Iraani ja ISIL-i teemade
ja terrorismivastase võitlusega, ning kliimamuutustega.
Teeme koostööd mitmes vallas.
Kõnelustega tuttavate ametnike sõnul arutati luurekoostööd ISIL-i osas,
sealhulgas islamivõitlejate ja ISIL-i rahastuse jälgimist.
Hiinal on Iraagis olulised energiahuvid
ja riikliku meedia teatel on Xingjiangi provintsi islamistid
ISIL-ilt väljaõpet palunud, et kodumaal rünnakuid teha.
Egiptuse julgeolekuametnike sõnul hukkus kolm Egiptuse sõjaväelast
Gaza piiril salakaubatunneli varingus,
mida nad laupäeval uurisid.
Päästjad tõid välja ohvitseri ja kahe sõduri surnukehad
ja otsivad varemeist neljandat. Varingus sai viga veel üks sõdur.
Egiptuse armee on sulgenud Gaza piiril sadu salakaubatunneleid,
kuna kardetakse, et nende kaudu veetakse relvi rahutule Siianile,
kust islamirühmitused regulaarselt
Egiptuse sõdureid ja politseid ründavad.
Egiptuse Seiseministeeriumi teatel vahistasid julgeolekuväed
52 kahtlustatavat militanti, kes tegutsesid 8s erinevas rakus,
sihiga rünnata Egiptuse infrastruktuuri,
sh elektrijaamu, raudteid, veepuhastusjaamu ja teisi teenuseid.
Ministeeriumi esindaja sõnul
olid osad vahistatud seotud Moslemivennaskonnaga,
mille valitsus kuulutas rühmituse parteid juhtinud
endise islamipresidendi Morsi kukutamise järel terrorirühmituseks.
Vennaskond on eitanud osalust vägivaldseis rünnakuis.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri
israelnews@tv7.fi